Nezmer ad d-nini ɣef weḍris wullis d aknilaw ma yella nufa-d deg-s iwudam d wid icuban ɣer wid n tilawt, lmaɛna-as ismawen yellan deg weḍris ullis ccuban akken iwata ɣer tilawt. Taknilawt taseklant d yiwet n tɣara ideg ilaq ad d-banent deg-s tigawin d yiḥulfan n yiwudam d tidet neɣ meqqar dayen yezmer ad yeqbel wallaɣ, amzun tigawt-nni tεedda-d yakan gar wallen-is, lmaɛna-s dayen yellan d tidet. Ad d-nini ɣef uḍris d aknilaw ma yella ismawen n yiwudam d wid yessen yimeɣri, daya ara t-yeǧǧen ad yamen s teḥkayt, ula d ineḍruyen ma yella ttaken anzi ɣer wid yettidir yimeɣri, aya ad yeǧǧ allaɣ-is ad yamen s wacu iḍerrundegteḥkayt-nni.